1. Függelék a  8/2014.(V.1.) önkormányzati rendelethez
Kegyeleti Közszolgálati Szerződés

Mely létrejött egyrészről Kenderes Város Önkormányzata (5331 Kenderes, Szent István út 56.) mint tulajdonos és fenntartó,

másrészről Kenderes Városgazdálkodás intézménye (5331 Kenderes, Szent István út 56.), mint üzemeltető között, a Kenderes belterületén lévő, kenderesi 1032 hrsz-ú területen fekvő köztemető üzemeltetésére, az alábbi feltételek mellett:

1. Kenderes Város Önkormányzata a városi köztemető üzemeltetésével Kenderes Városgazdálkodás intézményét bízza meg.

2. A szerződés 2014. január 1-től  2019. december 31-ig érvényes.

A fenntartó kötelezettségei és jogai:

1. Kenderes Város Önkormányzata leltár szerinti átadással biztosítja a köztemető rendeltetésszerű használatához szükséges építményeket, közműveket, egyéb tárgyi és infrastrukturális létesítményeket.

2. Az Önkormányzat szükség szerint gondoskodik a létesítmények, és tárgyi eszközök felújításáról és korszerűsítéséről, esetleges pótlásáról.

3. Az Önkormányzat képviselő testülete rendeletben szabályozza a köztemető üzemeltetésének szabályait.

4. Az Önkormányzat Képviselő-testülete - a Pénzügyi Településfejlesztési Bizottság javaslatára – minden év március 31-ig áttekinti, és rendeletben megállapítja a tárgyévben alkalmazandó sírhely, temetési szolgáltatási, temető-fenntartási, hirdetés és reklám díjakat.

5. Az Önkormányzat Képviselő-testülete az éves költségvetési rendeletében pénzügyi forrást biztosít a köztemető fenntartására és üzemeltetésére.

6. A köztemető üzemeltetésével kapcsolatos feladatok ellátását és a jelen szerződésben meghatározottak maradéktalan végrehajtását Kenderes Város Jegyzője ellenőrzi.

Az üzemeltető kötelezettségei és jogai:

1. Kenderes Városgazdálkodás intézménye a köztemető üzemeltetését a vonatkozó törvényben, kormányrendeletben és önkormányzati rendeletben meghatározott rendelkezések szerint köteles ellátni.

2. Amennyiben az üzemeltető ezt a feladatot nem tudja ellátni, vagy bármely okból akadályoztatva van, arról haladéktalanul köteles a fenntartót értesíteni.

3. Kenderes Városgazdálkodás a köztemető rendeltetésszerű használatához szükséges építményeket, közműveket, egyéb tárgyi és infrastrukturális létesítményeket a fenntartótól leltár szerint átveszi és gondoskodik azok rendeltetésszerű használatáról és karbantartásáról. 

4. Az üzemeltető konkrét feladatainak felsorolása:

a) Biztosítja a temetési szolgáltatás, illetőleg a temetőben végzett egyéb vállalkozási tevékenységek ellátásának temetői rendjét.

b) A temetési helyre való első temetést megelőzően díjmentesen gondoskodik a sírhely kiásásáról.

c) Biztosítja az eltemetés rendjét és feltételeit.

d) Biztosítja a ravatalozó és technikai berendezései (tároló, hűtő), valamint a temető egyéb közcélú létesítményei karbantartását és működteti azokat.

e) Gondoskodik a temetőbe kiszállított elhunytak átvételéről.

f) Összehangolja a temetéseket. Az ezzel kapcsolatos esetleges vitákban a Városgazdálkodás vezetője dönt.

g) Biztosítja a temető nyitását és zárását.

h) Vezeti és megőrzi a nyilvántartó könyveket.

i) Gondoskodik az ügyfélfogadásról.

j) A temetőkről és a temetkezésről szóló önkormányzati rendeletben foglaltakról, valamint az egyéb szükséges információkról tájékoztatja a temetőlátogatókat.

k) Kijelöli a temetési helyeket.

l) Gondoskodik a temető és létesítményeinek tisztántartásáról, az utak karbantartásáról, síkosság-mentesítéséről és a téli hó eltakarításról.

m) Biztosítja a keletkezett temetői szemét összegyűjtésének feltételeit és gondoskodik a szemét elszállításáról.

5. Az üzemeltető köteles az Önkormányzat rendeletében meghatározott díjakat megfizettetni. Más összegű, vagy a meghatározottaktól eltérő tárgyú díjat önállóan nem állapíthat meg.

6. Az üzemeltető köteles a pénzügyi gazdálkodás tekintetében a mindenkori szabályok betartására.

7. Az üzemeltetőnek joga van:

a) Arra, hogy a gyakorlati tapasztalatai alapján következő évre megállapítandó díjak összegére, tárgyára az Önkormányzat Képviselő-testülete előtt javaslatot tegyen.

b) Arra, hogy a gyakorlati tapasztalatai alapján az Önkormányzat Képviselő-testülete előtt kezdeményezze újabb temetői létesítmények kivitelezését, újabb eszközök beszerzését.

A jelen szerződésben nem szabályozott kérdések tekintetében a Polgári Törvénykönyv rendelkezései irányadók.

A szerződő felek jelen szerződést, mint akaratukkal mindenben megegyezőt, jóváhagyólag és cégszerűen írták alá.

Kelt: Kenderes, 2014. év január hó 1. nap.

………………………………………….                  …………………………………………

              fenntartó                                                                        üzemeltető

Ellenjegyzem:

